**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/5752-2/2021.

**69/2021.**

**HATÁROZAT**

* **veszélyhelyzetben átruházott hatáskörben meghozott döntésről** -

**A Hankó László Zenei Alapfokú Művészeti Iskola átszervezésének véleményezéséről**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva az alábbi határozatot hozom:

1. **A Hankó László Zenei Alapfokú Művészeti Iskola átszervezésével kapcsolatban az alábbi véleményt fogalmazom meg:**

**Támogatom és egyetértek azzal**, **hogy zeneművészeti ágon új tanszak induljon** - *vonós tanszak (klasszikus), vonós-és tekerős tanszak (népzene)****,*** *billentyűs tanszak (elektroakusztikus zene)* - **a 4440 Tiszavasvári, Báthori u. 1. szám alatti feladatellátási helyen**.

1. A döntésről a Nyíregyházi Tankerültei Központ igazgatóját tájékoztatom.

**INDOKOLÁS**

A Nyíregyházi Tankerületi Központ megkereséssel élt az Önkormányzathoz a Tiszavasvári Kabay János Általános Iskola átszervezésének véleményezése tárgyában.

A nemzeti köznevelésről szóló 2011. évi CXC. törvény (továbbiakban: Nkt.) 83.§ (3)-(6) bekezdései szerint a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi a **vagyonkezelésében levő ingatlan tulajdonos önkormányzatának véleményét. Az Nkt. 84. (7) bekezdése d) pontja értelmében a tankerületi központ által fenntartott köznevelési intézmények esetében az oktatásért felelős miniszter** legkésőbb az intézkedés tervezett végrehajtása éve májusának utolsó munkanapjáig hozhat döntést a nevelési-oktatási intézmény átszervezésével kapcsolatban. A fenntartói döntés meghozatalához szükséges véleményezési eljárást – az Nkt. által meghatározott érintettek és határidők alapján - a tankerületi központ folytatja le, majd szakmai javaslatával és a véleményezési eljárás dokumentációjával együtt terjeszti fel a döntéshozónak.

**A határozat rendelkező részében foglalt átszervezés az alábbiak miatt vált szükségessé.**

**A Hankó László Zenei Alapfokú Művészeti Iskola jelzése alapján a népzene vonós és elektroakusztikus tanszak beindítására nagy az igény**. Jelenleg 8-10 fő várakozik, hogy tanulhasson valamely hangszeren. **A személyi és tárgyi feltételek adottak**. **Emiatt szükséges új tanszak indítása zeneművészeti ágon - vonós tanszak** (klasszikus), **vonós-és tekerős tanszak** (népzene), **billentyűs tanszak** (elektroakusztikus zene) **- a Hankó László Zenei Alapfokú Művészeti Iskola 4440 Tiszavasvári, Báthori u. 1. szám alatti feladatellátási helyen**.

Magyarország Kormánya a veszélyhelyzet kihirdetéséről szóló **27/2021. (I. 29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdet ki 2020. november 4. napjától.

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. március 25.

 **Szőke Zoltán**

 **polgármester**